Tožba, vložena 5. avgusta 2016 – Arrigoni/EUIPO – Arrigoni Formaggi (Arrigoni Valtaleggio)
(Zadeva T-454/16)
Jezik, v katerem je bila tožba vložena: italijanščina
Stranke
Tožeča stranka: Arrigoni SpA (Rim, Italija) (zastopnik: P. Di Gravio, odvetnik)
Tožena stranka: Urad Evropske unije za intelektualno lastnino
Druga stranka pred odborom za pritožbe: Arrigoni Formaggi SpA (Bergamo, Italija)
Podatki o postopku pred EUIPO
Imetnik sporne znamke: druga stranka pred odborom za pritožbe
Zadevna sporna znamka: mednarodna registracija, v kateri je imenovana Evropska unija, figurativne znamke, ki vsebuje besedna elementa „ Arrigoni Valtaleggio“ – mednarodna registracija, v kateri je imenovana Evropska unija, št. 1 028 737
Postopek pred EUIPO: postopek za ugotovitev ničnosti
Izpodbijana odločba: Odločba prvega odbora za pritožbe pri EUIPO z dne 19. maja 2016 v zadevi R 2922/2014-1
Tožbena predloga
Tožeča stranka Splošnemu sodišču predlaga, naj:
tožbi ugodi in s tem izpodbijano odločbo razveljavi ali razglasi za neobstoječo, pri čemer naj v takem primeru zadevo vrne v odločanje na prvo stopnjo, oziroma ugotovi, da je prvotna odločba z dne 17. aprila 2013 št. C406A veljavna in dokončna;
vsekakor ugotovi ničnost prijave družbe Arrigoni Battista spa št. 1028737 na podlagi naslednjih kršitev zakonodaje.
Navajani tožbeni razlogi
Kršitev člena 8(2)(a) Uredbe št. 207/2009;
kršitev člena 8(1)(b) Uredbe št. 207/2009;
kršitev Uredbe Sveta (ES) št. 40/94 z dne 20. decembra 1993 o znamki Skupnosti;
kršitev evropske ustavne listine;
kršitev člena II-77 Lastninska pravica;
kršitev členov 76 in 87 ustave;
kršitev zakona št. 273 z dne 12. decembra 2002;
kršitev zakonika o industrijski lastnini, zakonska uredba št. 30 z dne 10. februarja 2005, Italija, s poznejšimi spremembami: členi od 7 do 12 (B), (C), in (G), 13(1), 16, točka 1, 20 ter 22(1) in (2);
s sprejetjem ustrezne odločbe, tudi glede stroškov postopka, brez poseganja v obstoječe pravice.
____________